Diari Oficial de la Generalitat Valenciana


Sumari del DOGV 2604, del 13-10-1995 (1995/836411)

ORDRE de 13 de setembre de 1995, de la Conselleria d'Agricultura i Medi Ambient, per la qual es dicten instruccions per a la tramitació de les sol·licituds d'ajudes a titulars d'explotacions afectades per les tempestes d'agost i setembre de 1995, regulades pel Decret 273/95 de 8 de setembre, del Govern Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/13/(2)/dof/vci/html**

### Dades del document

Número de DOGV
:   2604

Data del DOGV
:   13-10-1995

Secció del DOGV
:   DISPOSICIONS GENERALS

Número del document
:   1995/836411


Data del document
:   13-09-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 13 de setembre de 1995, de la Conselleria d'Agricultura i Medi Ambient, per la qual es dicten instruccions per a la tramitació de les sol·licituds d'ajudes a titulars d'explotacions afectades per les tempestes d'agost i setembre de 1995, regulades pel Decret 273/95 de 8 de setembre, del Govern Valencià.   
El Decret 273/95, de 8 de setembre del Govern Valencià, en el qual s'establien ajudes econòmiques als titulars d'explotacions agrícoles afectades per les tempestes d'agost i setembre de 1995 (DOGV núm. 2.582 d'11.09.95), especificava les ajudes als col·lectius afectats per les tempestes.  
En l'article 6 s'indicava que la Conselleria d'Agricultura i Medi Ambient, a través d'una ordre, desplegaria el decret i fixaria la convocatòria i els requisits de les sol·licituds d'ajuda. per això, per les competències que tinc atribuïdes,  
ORDENE  
Article primer  
Els titulars d'explotacions agrícoles i les cooperatives i SAT de comercialització afectades per les tempestes d'agost i setembre de 1995 que reunisquen els requisits exigits en el Decret 273/95, de 8 de setembre, del Govern Valencià, podran presentar les sol·licituds d'ajuda en impresos que els facilitarà la Conselleria d'Agricultura i Medi Ambient a les oficines comarcals, o en la forma establerta en l'article 38 de la Llei 30/92, fins el dia 31 d'octubre inclòs, amb la documentació especificada en l'article 8 d'aquesta ordre.  
Article segon  
Els imports globals màxims de les subvencions regulades en el Decret 273/95, de 8 de setembre, seran els següents:  
Per a subvenció per adquisició de plançons: 64.445.804 de pessetes per al exercici econòmic 1996; amb càrrec a l'aplicació pressupostària 65.30.12.5685.618.76.9, línia «Ajudes per danys meteorològics».  
Per a bonificació d'interessos d'operacions financeres amb càrrec als exercicis 1996 al 2000, 1.000 milions de pessetes. Els imports globals màxims de les subvencions a concedir anualment quedaran condicionades a l'existència del crèdit pressupostari que a tal efecte s'habilite en les respectives lleis de pressupostos de la Generalitat valenciana per als corresponents exercicis; amb càrrec a l'aplicació pressupostària 94.40.82.8231.581.34.8, línia «Ajudes per danys meteorològics».  
Article tercer  
Es deleguen els directors territorials de la Conselleria d'Agricultura i Medi Ambient per a les resolucions de concessió i pagament de les ajudes regulades en el Decret 273/95, de 8 de setembre, del Govern Valencià.  
Article quart  
En les ajudes per a bonificació dels tipus d'interès en les operacions financeres, els directors territorials, una vegada realitzades les comprovacions adequades quant als danys de l'explotació i les dades de la sol·licitud, comunicaran als interessats a través de la diligència oportuna en la sol·licitud, el reconeixement del dret a la subvenció per a presentar-la davant l'entitat de crèdit als efectes de la concessió del préstec corresponent.  
Article cinqué  
En les subvencions per compra de plançons, les oficines comarcals de la conselleria comprovaran la quantia dels danys i, abans del pagament, per al qual s'exigirà la factura definitiva, que s'hauran complert les prescripcions administratives d'arrancada i nova plantació.  
Article sisé  
Els serveis tècnics de la Conselleria d'Agricultura i Medi Ambient duran a terme el control de les sol·licituds, comprovaran el compliment dels requisits exigits en les normes reguladores i, en el cas que la diferència entre el que s'ha declarat i la realitat siga superior al 20 per cent, s'anul·larà i es deixarà sense efecte l'ajuda concedida, després de la tramitació de l'expedient contradictori oportú, i, en aquest cas caldrà tornar les quantitats percebudes indegudament per les entitats de crèdit.  
Article seté  
Si la quantia resultant de les ajudes aprovades supera els totals establerts, es procedirà a un prorrateig entre les sol·licituds amb dret a subvenció. Si en el termini de tres mesos a partir de la data final de presentació de sol·licituds no s'haguera dictat resolució expressa, s'entendrà desestimada.  
Article vuité  
La documentació, original o en fotocòpia compulsada, que cal presentar amb la sol.licitud, és la següent:  
Titulars d'explotacions agrícoles afectades:  
- DNI o NIF.  
- Cèdula cadastral.  
- última declaració de l'IRPF.  
- En el cas de replantació, factura proforma de la compra de plançons, certificació de dades bancàries i fitxa de manteniment de tercers.  
Cooperatives o SAT de comercialització:  
- NIF.  
- Estatuts.  
- Certificat del compte de resultats i de les despeses fixes corresponents a l'últim exercici aprovat per l'òrgan competent, i també de l'informe de previsions per a l'exercici actual, segons la definició al respecte de l'Ordre de 30 de juny de 1995.  
- última declaració de l'impost sobre societats.  
DISPOSICIONS FINALS  
Primera  
Es faculta el director general de Producció Agrària i Pesca perquè dicte les instruccions necessàries per a desplegar aquesta ordre.  
Segona  
Aquesta ordre entrarà en vigor l'endemà que es publique en el Diari Oficial de la Generalitat Valenciana.  
València, 13 de setembre de 1995  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI